laion/Wikipedia-Exotic huggingface dataset:
יחסי אוסטרליה–פיג'י

יחסי אוסטרליה–פיג'י הם היחסים הדו-צדדיים, השיתופיים, המדיניים והפוליטיים בין קהיליית אוסטרליה לבין הרפובליקה של פיג'י. לשתי המדינות ישנה נציבות גבוהה אחת אצל השנייה. יחסי אוסטרליה–פיג'י נעשו מתוחים עקב גינוייה של אוסטרליה על ההפיכה צבאית שהפילה את ממשלתו של ראש ממשלת פיג'י לאזניה קאראסה בדצמבר 2006. מנהיג פיג'י לאחר המהפכה, פרנק בינימארמה, האשים את אוסטרליה ב"בריונות" כלפי פיג'י לאחר שאוסטרליה הפעילה סנקציות והתעקשות על חזרה מהירה למשטר דמוקרטי. במרץ 2008 פרסמה ועדת זכויות האדם של פיג'י דו"ח שטען כי ייתכן שאוסטרליה תכננה פלישה חמושה לפיג'י בסוף 2006 כדי להחזיר את המשטר הדמוקרטי למדינה. שר החוץ של אוסטרליה, סטיבן סמית', דחה את הטענות ואמר: "הדבר הטוב ביותר שיכול לקרות לפיג'י הוא לא פרסומים מזויפים על לכאורה פעילות אוסטרלית חמושה בפיג'י אלא על קיום בחירות, החזרת המשטר הדמוקרטי לפיג'י וכיבוד זכויות האדם". ב-4 בנובמבר 2009, ראש ממשלת פיג'י בינימארמה גירש את הנציב העליון האוסטרלי ג'יימס באטליי (Batley) ואת עמיתו בניו זילנד. בינימארמה אמר כי "אוסטרליה וניו זילנד ניסו לערער את מערכת המשפט של פיג'י ולהחליש את כלכלתה". כתגובה, אוסטרליה גירשה במהירות את הנציב העליון של פיג'י, קמלה קומאר אריה. יחסי החוץ של אוסטרליה מדיה וקבצים בנושא יחסי אוסטרליה–פיג'י בוויקישיתוף הפיכה צבאית בפיג'י, באתר גלובס
יחסי לוב – קוסטה ריקה

יחסי לוב–קוסטה ריקה הם היחסים הדיפלומטיים הרשמיים שבין מדינת לוב לבין רפובליקת קוסטה ריקה. קוסטה ריקה מכירה ומקיימת עם מועצת המעבר הלאומית הלובית קשרים דיפלומטיים, אך צרים ביותר וללא שיתופי פעולה מיוחדים. התמ"ג לנפש בקוסטה ריקה עמד ב-2005 על 11,100 דולר לשנה, מספר המציב אותה קרוב למדינות מזרח אירופה והרבה מעל לשכנותיה. התוצר הוא השני בגובהו באמריקה הלטינית. באופן היסטורי התבססה הכלכלה על החקלאות: בעיקר גידול בננות, קפה, אננס וסוכר, וכן עץ ובקר. אין בקוסטה ריקה משאבי טבע בכמויות משמעותיות - מלבד הטבע עצמו, שמהווה מוקד משיכה תיירותי. בעשורים האחרונים עלתה חשיבותה של התיירות, במיוחד התיירות הסביבתית, שמהווה כיום את אחד התחומים העיקריים בכלכלת המדינה. בקוסטה ריקה פארקים לאומיים רבים המתוחזקים בצורה יעילה; מספר מיני הצומח והחי בקוסטה ריקה מסחרר ומושך תיירים רבים. כמות התיירים השנתית עלתה מ-780 אלף ב-1996 ל-1.5 מיליון ב-2004. התיירות מכניסה כיום יותר כסף זר מן הבננות והקפה, שני הגידולים החקלאיים הגדולים, יחד. היציבות הפוליטית, רמת ההשכלה הגבוהה יחסית של האוכלוסייה, ועידוד מצד הממשלה, על ידי הקמת אזורי סחר חופשי, משכו השקעות גדולות מצד חברות זרות, ותרמו בשנים האחרונות לקידום מהיר של התעשייה במדינה. אינטל למשל פתחה מפעל גדול לייצור מיקרו-מעבדים, חלק מענף האלקטרוניקה המפותח במדינה, וחברת פרוקטר אנד גמבל קבעה במדינה את מרכז פעילותה בחצי הכדור המערבי. מיקומה של המדינה, באזור זמן של מרכז ארצות הברית ובטווח טיסה של שלוש שעות מלוס אנג'לס, לצד ההבדלים ברמות השכר בין ארצות הברית וקוסטה ריקה, הפכו אותה ליעד אטרקטיבי למיקור חוץ של חברות אמריקניות, למשל מרכזי תמיכה טלפונית או ניהול חשבונות. החקלאות מהווה 8.5 אחוז מן התוצר, (2005), התעשייה 29.7% (2004), והשירותים, בכלל זה תיירות, 61.8% (2004) כלכלת לוב מבוססת בעיקרה על מספר תחומים: תעשייה, נפט וחקלאות. התעשייה בלוב נשענת בעיקר על תעשיות הטקסטיל, הביגוד והמזון. ישנה גם תעשייה מתפתחת של מפעלים פטרוכימיים. חלקם היחסי של ענפי הכלכלה השונים בתוצר הלאומי הגולמי: תעשיות הנפט - אזורה המדברי של לוב עתיר בעתודות נפט והיא ממוקמת בין חמש המדינות בעלות עתודות הנפט הגדולות בעולם. תעשיות הנפט מעסיקות בין 3–5 אחוזים מכוח העבודה במשק הלובי, אולם בחלק היחסי הקטן הזה, מפצה התוצר הלאומי הגולמי, שתעשיות הנפט בלוב מהוות כ-30% ממנו. חקלאות - מיקומה הגאוגרפי של לוב, במרכז מדבר סהרה, מעיב על החקלאות ומקשה על הגידולים החקלאים באזור, לכן הוקם בלוב "הנהר המלאכותי העצום", מערכת השואבת מים פוסיליים בלב המדבר ומובילה אותם בצינורות אל אזורי החוף המיושבים. למרות זאת, עדיין נאלצת לוב לייבא מזון. החקלאות מהווה כ-5% מהתוצר הלאומי הגולמי של לוב, ומעסיקה כ-20% מכוח העבודה במשק הלובי. תעשייה - מעסיקה כ-30% מכוח העבודה במשק ומהווה כ-20% מהתוצר הלאומי הגולמי. הגוף הכלכלי המרכזי בלוב הוא הבנק המרכזי של לוב, המרכז ומווסת את מרבית הפעילות הכלכלית במדינה. לוב לא ייצאה לקוסטה ריקה אף דולר אחד מאז שנת 2013 בה היא ייצאה אליה לוחות ברזל בשווי אלף דולר אמריקאי. מה שמראה על הקושי הכלכלי הלובי. קוסטה ריקה ייצאה ללוב בשנת 2015 806 אלף דולר אמריקאי של בננות ופירות טרופיים אחרים. What does Libya export to Costa Rica? (2013) What does Libya import from Costa Rica? (2015)
קייסי קוט

קייסי מורטון קוט (באנגלית: Casey Morton Cott; נולד ב-8 באוגוסט 1992) הוא שחקן אמריקאי, מוכר בזכות תפקידו בתור קווין קלר בסדרת הטלוויזיה "ריברדייל" (2017–2023) של רשת "The Cw". קוט גדל בכפר הקהילתי צ'גרין פולס (אנ'), מחוז קויאהוגה, בצפון מזרח אוהיו. הוא האמצעי מתוך שלושה ילדים של ריק קוט, מנהל השקעות וטייס קרב לשעבר בחיל האוויר של ארצות הברית, ולורי קוט (לבית מורטון). יש לו אחות צעירה, קארלי קוט, ואח גדול, השחקן קורי קוט (אנ'), וסיים את לימודיו בתיכון צ'גרין פולס (אנ'). הוא למד באוניברסיטת בוסטון במשך שנתיים לפני שהחליט ללמוד משחק, ועבר לבית הספר לדרמה של אוניברסיטת קרנגי מלון, שם סיים את לימודיו ב-2016. בשנת 2012, הופיע קוט בהפקה מקומית באוהיו בהצגות Bloody Bloody Andrew Jackson ו"רומיאו ויוליה". בשנת 2014, הוא השתתף במחזה "Parade" בתיאטרון ניו הזלט בפיטסבורג, שם הוא מככב לצד כמה מחבריו מבית הספר למשחק. באוגוסט 2016 הוא שיחק את משה בקונצרט הבכורה של הפרויקט המוזיקלי של סטיבן שוורץ, בתיאטרון ביי סטריט בסאג' הרבור שבניו יורק. ב-12 במרץ 2016, במהלך השנה האחרונה שלו בבית ספר למשחק, קוט לוהק בתור קווין קלר בסדרת הדרמה "ריברדייל", עיבוד טלוויזיה של היקום ארצ'י קומיקס. דמותו של קווין בולטת בזכות היותו הדמות ההומוסקסואלית הראשונה בהיסטוריה של ארצ'י קומיקס. קוט הצהיר בסרטון פייסבוק למעריצים במרץ 2017, כי נבחן במקור עבור התפקידים של ארצ'י אנדרוס וג'אגהד ג'ונס, לפני שקיבל את התפקיד של קווין. הדמות שגילם קוט הפכה לדמות ראשית בעונה השנייה. בשנת 2017 הצטלם לקליפ של סברינה קרפנטר לשיר "Why". קוט מתגורר בעיר ניו יורק. ב-19 בדצמבר 2020, קוט הכריז על אירוסיו עם חברתו, ניקולה בסארה. הם נישאו ב-18 בדצמבר 2021. לקוט ולאשתו נולד ילד, קשיוס, ב-18 בספטמבר 2023. מדיה וקבצים בנושא קייסי קוט בוויקישיתוף קייסי קוט, ברשת החברתית אקס (טוויטר) קייסי קוט, ברשת החברתית אינסטגרם קייסי קוט, במסד הנתונים הקולנועיים IMDb (באנגלית) קייסי קוט, באתר Rotten Tomatoes (באנגלית)
דניאל גיליס

דניאל ג'ושוע גיליס (באנגלית: Daniel Joshua Gillies; נולד ב-14 במרץ 1976) הוא שחקן ניו זילנדי יליד-קנדה. הוא ידוע בשל גילום דמותו של אלייז'ה מייקלסון בסדרת הדרמה על-טבעית "יומני הערפד" ובסדרת הספין-אוף שלה "המקוריים". גיליס נולד בוויניפג שבמניטובה, קנדה, להורים ניו זילנדים. כשהיה בן חמש, החליטו הוריו לשוב עמו אל מולדתם בניו זילנד, ועברו לעיר אינברקרגיל ואחר כך לעיר המילטון. אף שנולד למשפחה בעלת רקע רפואי חזק (אביו רופא ילדים, אמו אחות, וסבא-רבא-רבא-רבא שלו היה המנתח הפלסטי/רופא אף-אוזן-גרון, סר הרולד גיליס), הוא התעניין במשחק משום שהוא אמר שזה היה "הדבר היחיד שהייתי אי פעם טוב בו". מתוסכל מחוסר ההזדמנויות בניו זילנד, הוא עבר לסידני שבאוסטרליה לשישה שבועות ב-2001, לפני שטס לקנדה למשך כחודשיים, שם עבד כמלצר ושוטף כלים עד שהחליט לעבור ללוס אנג'לס, ארצות הברית. גיליס החל את הקריירה שלו בכמה הפקות תיאטרון אוקלנד. לאחר שהחליט כי אופציות המשחק שלו בניו זילנד היו מוגבלות, גיליס בחן את האפשרויות שלו בסידני ובקנדה. אז גיליס עבר ללוס אנג'לס והשיג תפקידים בסרטים הוליוודים, כגון "כלה ודעה קדומה", "ספיידרמן 2" ו"תחושה של ראייה". בשנת 2010, הוא לוהק לתפקיד אלייז'ה מייקלסון לעונה השנייה של הסדרה "יומני הערפד", דמות אשר גילם לסירוגין עד העונה החמישית. בשנת 2013, הוא הצטרף לספין-אוף "המקוריים" בתפקיד ראשי. בשנת 2012 החל לככב בסדרת הדרמה הרפואית הקנדית "נס רפואי" בתור האורתופד ד"ר ג'ואל גורן. גיליס עזב את הסדרה בתום העונה השלישית ב-2015. בשנת 2017 שיחק גיליס בפרק הפיילוט של הסדרה הפעולה "אריות הים" בתור נייט. בשנת 2019 החל לשחק בסדרה הדרמה הרומנטית "וירג'ין ריבר" מבית נטפליקס, בתור מארק מונרו, בעלה של מלינדה. בסדרה הוא נהרג בתאונת דרכים. הוא השתתף בעונה הראשונה, השנייה ובעונה הרביעית. ב-8 באוגוסט 2004 הוא נישא לשחקנית האמריקאית רייצ'ל לי קוק (אנ'), נולדו להם בת בספטמבר 2013 ובן באפריל 2015. ביוני 2019, הודיעו השניים על כך שהם נפרדים לאחר כ-15 שנות נישואין. ב-10 ביולי 2020 הגיש גיליס בקשה לגירושין מקוק, שהגיעו לקצם ב-10 במרץ 2021. בפברואר 2021 פורסם כי הוא החל בקשר זוגי עם הצ'לנית, ג'וליה מיסאקי. מדיה וקבצים בנושא דניאל גיליס בוויקישיתוף דניאל גיליס, ברשת החברתית אקס (טוויטר) דניאל גיליס, ברשת החברתית אינסטגרם דניאל גיליס, במסד הנתונים הקולנועיים IMDb (באנגלית) דניאל גיליס, באתר AllMovie (באנגלית) דניאל גיליס, במסד הנתונים הקולנועיים KinoPoisk (ברוסית) Deirdre Simonds, Daniel Gillies shares first photo with his new girlfriend Julia Misaki, Mail Online, ‏2021-02-12
דניאל ראיין (שחקן)

דניאל ראיין (באנגלית: Daniel Ryan; נולד ב-1968) הוא שחקן ומחזאי אנגלי. ראיין נולד ב-1968 בשם דניאל או'בראיין. הוא מוכר מהופעותיו בדמות דארן אלכסנדר בדרמה הקומית של ה-BBC "לינדה גרין", בתפקיד אנדרו גיליגן בסרט "The Government Inspector", אנדי קולסון בסדרת הדרמה "Steel River Blues", וקני ריד בסדרה "The Whistleblowers". בתיאטרון שיחק במחזות "מקבת'", "חלום ליל קיץ" ו"ריצ'רד השלישי". הוא גילם גבר עם פגיעת ראש חמורה שנהג בהשפעת אלכוהול, בקמפיין למניעת נהיגה בשכרות (Drinking And Driving Wrecks Lives). ב-2005 השתתף ראיין בסדרה הקומית "בחלוף השנים" בכיכובם של ג'ודי דנץ' וג'פרי פאלמר, בה גילם את הארי (בעלה של סנדי). הוא החליף את דייוויד מייקלס שגילם את הדמות קודם לכן. ב-2008 הופיע ראיין בתפקיד אורח בפרק "חצות" בסדרת המדע בדיוני "דוקטור הו". עוד ב-2008 הופיע ראיין במחזה "Gethsemane" מאת דייוויד הר בתיאטרון המלכותי הלאומי. ב-2010 שיחק במחזה "Posh" מאת לורה וייד בתיאטרון רויאל קורט בלונדון. ראיין שיחק בדרמת הנעורים "סקינס" בתפקיד אביו של ריץ' הרדבק בדור השלישי של הדמויות בשנים 2011 ו-2012. ב-2014 הופיע בתפקיד ביל קצ'סייד בסרט הטלוויזיה "Salting the Battlefield". ב-2011 החל ראיין לככב בסדרת הדרמה קומית "משפחה וצרות אחרות" (Mount Pleasant) בתפקיד דן, והופיע בה במשך שש עונות עד לתום הסדרה ב-2017. ב-2015 גילם ראיין את קולונל אנתוני פורבס-לית' בפרק "The Truth in the Wine" בסדרה הבלשית של ה-BBC "האב בראון". עוד ב-2015 שיחק בתפקיד הקצב הוולשי ברין ברינדסלי בסדרה "Home Fires" של רשת ITV. ב-2017 הופיע בפרק הראשון בסדרת האנתולוגיה "Creeped Out" של ערוץ CBBC בתפקיד דל אבא של ג'סי. דניאל ראיין, במסד הנתונים הקולנועיים IMDb (באנגלית) דניאל ראיין, במסד הנתונים הקולנועיים KinoPoisk (ברוסית) Daniel Ryan Biography Daniel Ryan, United Agents
ת'אנדרבירד (פירושונים)

האם התכוונתם ל... ת'אנדרבירד – "ת'אנדרבירד" (באנגלית: Thunderbird, בעברית: ציפור הרעם) הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס. פורד ת'אנדרבירד – "פורד ת'אנדרבירד" (באנגלית: Ford Thunderbird) היא מכונית סלון בתצורות קופה וקבריולה, מתוצרת קונצרן הרכב פורד, שיוצר בארצות הברית בין השנים 1955–1997, 2002–2005.
דניאל ראיין

האם התכוונתם ל... דניאל ראיין (החלקה אמנותית) (אנ') – מחליק על הקרח אמריקאי (נפטר ב-1961) דניאל ראיין (שחקן) – שחקן ומחזאי אנגלי (נולד ב-1968) דניאל ל. ראיין (אנ') – כומר קתולי אמריקאי (1930–2015) דניאל ג'. ראיין (אנ') – פוליטיקאי רפובליקני מאוהיו (1855–1923) דן ראיין הבן (אנ') – פוליטיקאי אמריקאי (1894–1961) דניאל ראיין (פוליטיקאי טסמני) (אנ') – פוליטיקאי אוסטרלי (1870–1953) דניאל ג'וזף ראיין (אנ') – פוליטיקאי אמריקאי ממסצ'וסטס דניאל ראיין (פוליטיקאי קווינסלנדי) (אנ') – פוליטיקאי מקווינסלנד (1865–1952)
איסוזו פלורין

איסוזו פלורין (באנגלית: Isuzu Florian) היא מכונית משפחתית מתוצרת יצרנית הרכב היפנית איסוזו, בין השנים 1967–1983. תאוצת "איסוזו פלורין" בין 0–100 קמ"ש היא 15.2 שניות (דגם מנוע 1,600 סמ"ק, תמסורת ידנית – 3 מהירויות שנת 1967). סדאן – 4 דלתות סטיישן – 4 דלתות סדרה ראשונה (יוצרה בין השנים 1967–1977) סדרה שנייה (יוצרה מאוקטובר 1977) 1600 Super 1600 1800 1800 TS דיזל "איסוזו פלורין" "איסוזו פלורין" "איסוזו פלורין", שנת 1970, דגם "Deluxe" "איסוזו פלורין", שנת 1970, דגם "Deluxe" "איסוזו פלורין" "איסוזו פלורין" "איסוזו פלורין" "איסוזו פלורין" מדיה וקבצים בנושא איסוזו פלורין בוויקישיתוף איסוזו פלורין, סרטון באתר יוטיוב (דגם סטיישן) איסוזו פלורין, סרטון באתר יוטיוב איסוזו פלורין - מפרט טכני automobile-catalog איסוזו פלורין curbsideclassic.com/blog/cohort-classic-isuzu-florian
פלטאוזאורוס

פלטאוזאורוס (שם מדעי: Plateosaurus; משמעות השם: "לטאה רחבה") הוא סוג של דינוזאור ארוך-צוואר שהיה היה מראשוני הזאורופודים הענקיים, אך היה קטן מהם בהרבה. הדינוזאור חי בתקופת הטריאס המאוחרת מלפני 204–214 מיליון שנה. מאובניו נמצאו בצפון ומרכז אירופה (בגרמניה, שווייץ וצרפת) ונמצאו מאובנים רבים שלו, הראשון שבהם התגלה כבר ב-1834. הוא אחד הממצאים האירופאים הידועים. בגלל כמות שלדי הפלטאוזאורוסים שנמצאו בבת אחת וזה אומר שהפלטאוזאורוסים חיו בעדרים. דינוזאור זה הגיע לאורך 4.8–10 מטר ולמשקל 600–4,000 ק"ג, קטן בהרבה מקרוביו המאוחרים. בניגוד לזאורופודים הוא היה יכול להתרומם על רגליו האחוריות ולעמוד ולהשתמש ברגליו הדמיות לאחיזת ענפים. לפלאטוזאורוס היו שיניים חדות דמויות אזמל וככל הנראה הוא ניזון בעיקר מעלים ושיחים של מחטניים וציקסיים וייתכן שגיוון בטרף קטן או אף מנבלות. הפלטאוזאורוס מופיע בפרק הראשון בסדרת ה-BBC, ללכת עם דינוזאורים לצד הצלופיזיס. הוא מופיע גם בהצגה ללכת עם דינוזאורים: ארנה מרהיבה ובמשחק האייפד "Walking with Dinosaurs: Inside Their World", בדומה לדמותו בסדרה. הוא נראה גם בסרט פנטזיה של וולט דיסני. הפלטאוזאורוס לא מופיע בסרטי פארק היורה אך מופיע כבובה בחנות מזכרות בסרט פארק היורה. בנוסף הוא נראה במשחקי מחשב של הסדרה כמו: עולם היורה: המשחק, פארק היורה 3: בניית פארק ומשחק ה-handheld: "פארק היורה: העולם האבוד". הוא נראה גם בסרט המסע לעמק החלומות 2: הרפתקה בעמק הגדול. הוא נראה במשחק המחשב "Dinosaur Simulator". כמו כן הוא מופיע בספר "The Vanished World" מאת יוזף אוגוסטה. בנוסף הוא הופיע בסדרה הדינוזאורים!. מדיה וקבצים בנושא פלטאוזאורוס בוויקישיתוף פלטאוזאורוס, באתר האנציקלופדיה של החיים (באנגלית) פלטאוזאורוס, באתר GBIF (באנגלית) פלטאוזאורוס, באתר אנציקלופדיה בריטניקה (באנגלית) Plateosaurus במדריך הדינוזאורים The Dino Directory של המוזיאון להיסטוריה של הטבע (לונדון) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
פרנק פברה

פרנק יוסטי פברה פלסיוס (בספרדית Frank Yusti Fabra Palacios) הוא כדורגלן קולומביאני המשחק בעמדת המגן בקבוצת בוקה ג'וניורס ובנבחרת קולומביה. פברה החל את הקריירה שלו בקבוצת אנביגאדו, הידועה במחלקת הנוער הטובה שלה שהוציאה שחקנים כמו חאמס רודריגס, ג'יובני מורנו ופרדי גוארין. את הבכורה הוא ערך בגיל 18, ב-22 ביולי 2010 במשחק מול קוקוטה דפורטיבו. הוא תפס מהר מאוד את מקומו בהרכב הראשון בזכות המהירות שלו, השליטה בכדור והעבודה ההתקפית שלו. שיחק עם אנביגאדו גם שלושה משחקים בקופה סודאמריקנה ב-2012 ופתח בהרכב בשלושתם. בסך הכל שיחק 106 משחקים בקבוצה הבוגרת וכבש 3 שערים לפני שהועבר בהשאלה לדפורטיבו קאלי ב-2014. קאלי שאלה את פברה לעונה אחת עם אפשרות לרכישה בתום העונה וקיבלה את העונה הכי טובה שלו בקולומביה. כבר בהתחלה הוא תפס את מקומו בהרכב הקבוצה והפך לאחד המגינים השמאליים הטובים בליגה. הוא שיחק 26 משחקים וכבש שער אחד בטורניר הקלאוסורה 2014. בטורניר הראשון של 2015 פברה הגיע לשיא שלו כאשר הפך למגן המצטיין בליגה, היה חלק חשוב בזכייתה של דפורטיבו קאלי באליפות ואף נבחר לנבחרת הטורניר בקולומביה. ההצלחה הגדולה שלו בקאלי גרמה למאמנה של אידפנדיינטה מדיין דאז, לאונל אלברס, לרכוש את פברה מאנביגאדו. גם כאן ההאקלמות של פברה הייתה מאוד מהירה, והוא אף כבש את שער הבכורה של הקבוצה בפתיחת הטורניר מול דפורטס טולימה. מדיין אמנם לא זכתה באליפות, אבל פברה נבחר בפעם השנייה ברציפות לנבחרת הטורניר. לצערה של הקבוצה ושל אוהדיה, הם לא הספיקו להנות מפברה יותר מדי, שכן בתחילת 2016 התרשמה בוקה ג'וניורס מביצועיו של המגן והחליטה להחתימו. ב-24 בינואר 2016 החליטה בוקה ג'וניורס לרכוש 40% מכרטיסו של פברה עבור קרוב לשני מיליון דולר והחתימה אותו לשלוש שנים וחצי. את הבכורה הוא ערך במשחק בית ב-14 בפברואר במשחק מול אתלטיקו טוקומאן, אבל נאלץ לצאת בדקה ה-44 בעקבות פציעה. את שערו הראשון במדי בוקה כבש דווקא מול קבוצתו לשעבר, דפורטיבו קאלי, ב-20 באפריל במסגרת הקופה ליברטדורס. ב-12 במאי כבש שער חוץ מאוד יקר מול נסיונל וכעבור שבוע, בעט את הפנדל המכריע בדו-קרב הפנדלים מולה, שהעלה את בוקה לשלב חצי גמר הקופה ליברטדורס. לאחר חצי שנה בקבוצה, הוא זכה באופן מוחלט באהבה של האוהדים אליו. את זימון הבכורה לנבחרת קיבל ב-28 באוגוסט 2015 לקראת משחק הידידות מול פרו ואת הבכורה הרשמית ערך ב-8 בספטמבר באותה שנה, מול אותה פרו, הפעם במסגרת מוקדמות מונדיאל 2018. הוא שיחק 90 דקות והיה מהבולטים במשחק. את שער הבכורה בנבחרת כבש ב-11 ביוני 2016 מול קוסטה ריקה במסגרת טורניר הקופה אמריקה 2016, משחק בו הפסידה קולומביה 2-3 ופברה גם כבש בו שער עצמי. באותו טורניר שיחק פברה בארבעה משחקים וכבש שער אחד, כאשר במהלך מוקדמות מונדיאל 2018 שיחק שמונה משחקים ולא כבש. זכה באליפות עם דפורטיבו קאלי (2015-אפרטורה) זכה באליפות עם בוקה ג'וניורס (2017) זכה באליפות עם בוקה ג'וניורס (2018) נבחר לנבחרת הטורניר בליגה הקולומביאנית (2015) נבחר לנבחרת השנה באמריקה הדרומית (2016) מדיה וקבצים בנושא פרנק פברה בוויקישיתוף פרנק פברה, ברשת החברתית אקס (טוויטר) פרנק פברה, באתר Transfermarkt פרנק פברה, באתר Soccerway פרנק פברה, באתר BDFutbol פרנק פברה, באתר WorldFootball.net פרנק פברה, באתר National Football Teams פרנק פברה, באתר FootballDatabase.eu LaNacion' 21.1.16 Frank Fabra, el nuevo lateral de Boca: "Me seduce venir a ganar títulos"
אלנסל

אַלְנַסְל (מערבית: النصل - "א-נאסל" - חוד) או γ2 בקשת הוא כוכב בולט הנמצא במרחק של כ-97 שנות אור ממערכת השמש בקבוצת הכוכבים קשת עם בהירות נראית מדרגה 2.98. הוא מייצג את ראש החץ של הקנטאור שאותו מייצגת הקבוצה כולה. במרחק זוויתי של כ-5 מעלות מדרום-מערב לכוכב נמצא צביר תלמי (M7) וכ-5.7 מעלות ממערב-דרום-מערב לו נמצא צביר הפרפר (M6). אלנסל הוא ענק כתום מסוג ספקטרלי K0 III. מסתו אינה ידועה, אך לכוכבים מסוגו מסה של 2.5-2 מסות שמש. רדיוסו כ-11 רדיוסי שמש, טמפרטורת פניו כ-4,760 קלווין והוא מאיר בעוצמה של פי 48 מעוצמת ההארה של השמש באור נראה, ובערך פי 68 בצירוף הקרינה בתחום התת-אדום. נראה שהמהירות הרדיאלית של הכוכב משתנה מעט, מה שמרמז על קיומו של בן זוג עמום שלא ניתן לצפייה ישירה. לא ידוע דבר על תכונותיו של אותו בן זוג. הכוכב נמצא בשלב התפתחות מתקדם וכבר סיים להתיך מימן להליום והוא מתיך הליום ליסודות כבדים יותר. כשיאזל ההליום הוא צפוי להפוך לענק אדום ולאחר מכן לננס לבן. בעבר דווח שבהירותו של אלנסל משתנה מעט והוא סווג כחשוד ככוכב משתנה, אך מדידות עדכניות יותר לא מצאו כל שינויים בבהירותו. במרחק זוויתי של כ-50 דקות קשת מצפון לאלנסל, נמצא הכוכב γ1 בקשת שאינו קשור כלל לאלנסל. זהו על-ענק צהוב מסוג ספקטרלי G0 Ib שנמצא במרחק של קרוב ל-900 שנות אור ממרכת השמש, כלומר לפחות 800 שנות אור מאלנסל. כוכב זה הוא משתנה קפאידי ובשל כך קיבל גם ציון של כוכב משתנה: W בקשת. בהירותו משתנה בין דרגות 4.3 ו-5.15 במחזוריות של 7 ימים, 14 שעות ו-17 דקות. אלנסל באתר של ג'ים קלר אלנסל, בבסיס הנתונים SIMBAD לגרמי שמיים אסטרונומיים SIMBAD: Alnasl C. Paladini, D. Klotz, S. Sacuto, E. Lagadec, M. Wittkowski, A. Richichi, J. Hron, A. Jorissen, M. A. T. Groenewegen, F. Kerschbaum, T. Verhoelst, G. Rau, H. Olofsson, R. Zhao-Geisler & A. Matter: The VLTI/MIDI view on the inner mass loss of evolved stars from the Herschel MESS sample, Astronomy & Astrophysics, Vol. 600, id. A136, p. 4 (2017) במקור באלפיות של שניית קשת, העברה לרדיוסי שמש על ידי המרה לרדיאנים, הכפלה במרחק וחלוקה בפעמיים רדיוס השמש S. Alves, L. Benamati, N. C. Santos, V. Zh. Adibekyan, S. G. Sousa, G. Israelian, J. R. De Medeiros, C. Lovis & S. Udry: Determination of the spectroscopic stellar parameters for 257 field giant stars, Monthly Notices of the Royal Astronomical Society, Vol. 448, Iss. 3, p. 17 (2015) E. Anderson & Ch. Francis: XHIP: An extended hipparcos compilation, Astronomy Letters, Vol. 38, Iss. 5, p. 331 (2012) D. Hoffleit & C. Jaschek: The Bright star catalogue, Yale University Observatory (1991) General Catalogue of Variable Stars: HD 165135 S. J. Adelman: Research Note Hipparcos photometry: The least variable stars, Astronomy & Astrophysics, vol. 367, p. 297 (2001) SIMBAD: γ1 Sagittarii General Catalogue of Variable Stars: W Sagittarii
איסוזו 117 קופה

איסוזו 117 קופה (באנגלית: Isuzu 117 Coupé) היא מכונית ספורט בתצורת קופה, 2 דלתות, מתוצרת קונצרן הרכב היפני איסוזו, אשר יוצרה בין השנים 1968–1981. מספר מושבים: 2+2 2 דלתות "איסוזו 117 קופה" "איסוזו 117 קופה" "איסוזו 117 קופה" "איסוזו 117 קופה" "איסוזו 117 קופה" - מבט לתא הנהג "איסוזו 117 קופה", שנת 1979 "איסוזו 117 קופה" - מבט לתוך הרכב "איסוזו 117 קופה" מנוע "איסוזו 117 קופה" "איסוזו 117 קופה" "איסוזו 117 קופה" מודל "XG" איסוזו איסוזו באלאט איסוזו פיאצה מדיה וקבצים בנושא איסוזו 117 קופה בוויקישיתוף איסוזו 117 קופה, סרטון באתר יוטיוב איסוזו 117 קופה - מפרט טכני automobile-catalog איסוזו 117 קופה isuzuperformance.com/isupage איסוזו 117 קופה - מפרט טכני jsae.or.jp/autotech/data איסוזו 117 קופה - מפרט carfolio.com/specifications/models/car
מלון לוטה מוסקבה

מלון לוטה מוסקבה (ברוסית: Лотте Отель Москва) — הוא מלון חמישה כוכבים במוסקבה, רוסיה. המלון ממוקם במרכז מוסקבה בצומת של רחוב ארבאט החדש עם טבעת הגנים. המלון נפתח בספטמבר 2010 והוא חלק ממתחם לוטה הכולל גם מרכז עסקים. זהו המלון הראשון של חברת Lotte Group ברוסיה. מדיה וקבצים בנושא מלון לוטה מוסקבה בוויקישיתוף אתר האינטרנט הרשמי של מלון לוטה מוסקבה מלון לוטה מוסקבה, ברשת החברתית פייסבוק מלון לוטה מוסקבה, ברשת החברתית אינסטגרם מלון לוטה מוסקבה, סרטונים בערוץ היוטיוב ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
דו-קרב האצילות בוואדוץ

ב-1892, בוואדוץ, שבליכטנשטיין, נערך דו-קרב בין שתי בנות אצולה. דו-קרב זה נודע בכינוי "דו-קרב האמנציפציה" משום שכל המשתתפים היו נשים, כולל מנהלת הדו-קרב. שתי הניצות היו הנסיכה פאולינה פון מטרניך (אנ') האוסטרית והרוזנת הרוסיה אנסטסיה קילמנזג. השלישות שלהן היו הנסיכה שוורצנברג והרוזנת קינסק. מנהלת הדו-קרב הייתה הברונית לובינסקה הפולניה, בעלת תואר ברפואה, דבר נדיר באותה תקופה. המחלוקת שהובילה לדו-קרב נסובה על סידור הפרחים בתערוכה - הנסיכה הייתה נשיאת הכבוד של התערוכה והרוזנת הייתה נשיאת ועד הגבירות של התערוכה. הניצות בחרו בחרבות ובקרב עד הפציעה המדממת הראשונה. מנהלת הדו-קרב, הברונית לובינסקה, בעלת ההכשרה הרפואית, הסבירה לניצות שפציעה קלה עלולה להסתבך בזיהום, בשל דחיפת בגד מזוהם אל תוך הפצע, לכן הציעה להן להילחם ללא בגדים בפלג גופן העליון, מה שאף יקל להבחין בפגיעה המדממת הראשונה. הנלחמות קיבלו את העצה וניגשו להילחם כשפלג גופן העליון עירום. כל הגברים הורחקו ממקום הדו-קרב. בסיבוב השלישי הנסיכה נפצעה באפה, אך הקיזה דם מזרוע של הרוזנת. המלוות מיהרו להפסיק את הקרב והברונית טיפלה בפצעים. הנסיכה הוכרזה מנצחת ושתי הניצות התחבקו והתנשקו. הדיווח על דו-קרב של נשים החשופות בפלג גופן העליון הצית דמיונות והנושא נידון רבות. הופקו גלויות המשחזרות את האירוע או אירועים דומים. A Princess Once Dueled A Countess Over Floral Arrangements... Topless (באנגלית) Emancipated duels (באנגלית) Top 10 Female Duels And Duelists (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
לנר ולבשמים

לנר ולבשמים הוא פיוט החתום באקרוסטיכון המיועד למוצאי שבת, שנכתב על ידי הרב סעדיה בן יוסף, מיהודי תימן במאה ה-17. הפיוט בנוי משישה בתים כנגד ששת ימי המעשה, הפיוט פותח במצוות ההבדלה הכוללת נר בשמים וכוס יין (יבנ"ה), בפיוט מורגש מצוקת המשורר הסובל מ'יגון' 'כאב' ו'מחסור', ומתפלל לשבוע טוב. פיוט זה נפוץ בעיקר בקרב קהילות עדות המזרח, ויהודי תימן נוהגים לשוררו לפני או אחרי ההבדלה. לפיוט זה לחנים שונים בהם הלחן המפורסם של אביהו מדינה המושר במקאם נהוונד. לחן זה זכה לגרסאות כיסוי של זמרים שונים כמו אורי שבח, ציון גולן ועוד. לנר ולבשמים, בתוך ספר "פתחו את השער" תשע"ח עמודים 104–106. מקאם זה משמש בבתי הכנסת הספרדי-ירושלמי, כמקאם ערבית של ליל שבת
פסבדו-דיוניסיוס האראופגיטי

פסבדו-דיוניסיוס האראופגיטי (ביוונית: Διονύσιος ὁ Ἀρεοπαγίτης), כלומר "איש אראופגוס", היה תאולוג נוצרי ופילוסוף בסוף המאה ה-5 וראשית המאה ה-6. סדרת כתביו נקראת הקורפוס הדיוניסאי (Corpus Areopagiticum או Corpus Dionysiacum) משום שהמחבר מציג עצמו בשם עט בדוי: "דיוניסוס", אתונאי שהתנצר המוזכר בברית החדשה. ואכן, העובדה שהכתבים הוצגו כאילו הם שייכים לעשורים המוקדמים של ראשית הדת הנוצרית העניקה להם סמכות גדולה בעיניהם של תאולוגים במזרח ובמערב המרחב הנוצרי. הכתבים של פסבדו-דיוניסוס ותורתם המיסטית התקבלו במזרח הן על ידי הכלקדונים והן על ידי מתנגדיהם המיאפיזיטים. השפעתם הייתה רבה גם במיסטיקה הנוצרית המערבית של ימי הביניים המאוחרים, ובמיוחד בהגותו של מייסטר אקהרט. החל מהמאה ה-15 ואילך, עם גילוי העובדה שהמדובר בפסאודואפיגרפיה אשר לאמיתו של דבר שייכת לתקופה מאוחרת בהרבה, פחתה השפעת הכתבים של פסיאודו-דיוניסוס. אולם כיום שב וגבר עניין מחקרי מחודש בכתבים הללו. כתביו של פסבדו-דיוניסוס עוסקים במיסטיקה ומושפעים מאוד מן ההגות הנאו-פלטונית. כך למשל, הוא משתמש במשל של פלוטינוס אודות האמן המפסל החותך החוצה את כל מה שאיננו מתאים לדמות המפוסלת שהוא טורח בהכנתה. הכתבים משקפים גם את היכרותו עם כתביו של פרוקלוס. השפעות ניכרות אחרות על פסבדו-דיוניסוס הם כתביהם של קלמנט מאלכסנדריה, שלושת אבות הכנסייה מקפדוקיה (בסיליוס הגדול, גרגוריוס מנזיאנזוס ובמיוחד גרגוריוס מניסה), אוריגנס ואחרים. מדיה וקבצים בנושא פסבדו-דיוניסיוס האראופגיטי בוויקישיתוף פסבדו-דיוניוסיוס באנציקלופדיה לפילוסופיה של סטנפורד פסבדו-דיוניוסיוס באנציקלופדיה האינטרנטית לפילוסופיה פסבדו-דיוניסיוס האראופגיטי, באתר אנציקלופדיה בריטניקה (באנגלית) הברית החדשה, מעשי השליחים, פרק י"ז, פסוק 34. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.